《苏时中惠茶》
宋代·唐庚

三年泮宫苦幽独，中有宜人惟睡足。虫鱼注罢直庐静，午枕鸣雷撼窗屋。

故人苏子半幅书，饷我闽溪一包玉。亲题更屈调弦手，远寄来浇饭蔬腹。

故应疑我梦得官，谁信吾衰已无复。空令半夜忍饥吟，搜到池塘春草绿。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。